Foto: Kursiv.kz Qozog‘iston Xalq banki 2018 yil oxiriga qadar O‘zbekistonda o‘z sho‘’basini ochmoqchi, deb xabar berdi LS. Bank boshqaruvi raisi Umut Shayaxmetova nashrga O‘zbekiston bozoriga chiqish rejasi haqida ma’lum qildi. Uning so‘zlariga ko‘ra, Qozog‘iston Milliy banki yaqinda O‘zbekiston bilan hukumatlararo kelishuv imzoladi. Kelishuvga muvofiq, mahalliy banklar O‘zbekistonda o‘z sho‘’ba vakolatxonalarini ochishlari mumkin. Ayni paytda Qozog‘iston Xalq banki kerakli hujjatlarni topshirish bosqichida. Filialni 2018 yil oxirigacha ochish ko‘zda tutilmoqda. Bugungi kunda MDH banklari orasida Xalq banki va VTB bir qator mamlakatlarda faoliyat ko‘rsatmoqda. Ularning Qozog‘iston, Rossiya, Qirg‘iziston, Tojikiston va Gruziyada vakolatxonalari bor.